427.04 ORDNI DWAR IL-KRISTALL (ORDNI NRU. 45 TA’ L-2000) L-AVVIŻ LEGALI 184 ta’ l-2000, kif emendat bl-Avviż Legali 302 ta’ l-2007. L-AVVIŻ LEGALI 184 ta’ l-2000, kif emendat bl-Avviż Legali 302 ta’ l-2007. 1.1 Titolu. It-titolu ta’ dan l-Ordni hu Ordni dwar il-Kristall, u jista’ jissejjaħ Ordni Nru. 45 ta’ l-2000. 2.1 Applikabbilità. Dan l-Ordni Mandatorju għandu japplika għall-prodotti li hemm inkluzi fl-intestatura Numru 70.13 tat-Tariffa Komuni tad-Dwana. 2.2 Dan l-Ordni Mandatorju ma għandux japplika għal prodotti maħsubin esklużivament għall-esportazzjoni. 3.1 Il-kompożizzjoni, il-karatteristiċi tal-manifattura u tat-twaħħil tat-tikketti fuq il-prodottimsemmija fil-paragrafu 2.1, u l-forom kollha ta’ pubbliċità ghal dawk il-prodotti għandhom jikkonformaw mad-definizzjonijiet u r-regoli stipulati f’dan l-Ordni u fl-Iskedi li jinsabu miegħu. 3.2 Id-deskrizzjonijiet fil-kolonna (b) ta’ l-Ewwel Skeda ma għandhomx jintużaw għal skopijiet kummerċjali fil-każ ta’ prodotti li m’għandhomx il-karatteristiċi korrispondenti speċifikati fil-kolonni) ta’ l-Ewwel Skeda. 3.3 Jekk prodott kopert minn dan l-Ordni jidħol taħt waħda mid-deskrizzjonijiet elenkati fil-kolonna (b) ta’ l-Ewwel Skeda, dan jista’ jġib ukoll is-simbolu ta’ identifikazzjoni korrispondenti muri u deskritt fil-kolonni) ta’ l-Ewwel Skeda. 3.4 Meta marka tad-ditta, isem ta’ intrapriża jew xi skrizzjoni oħra jkun fiha, bħala parti ewlenija, bħala aġġettiv jew bħala qerq, deskrizzjoni li tidher fil-kolonni) ta’ l-Ewwel Skeda jew deskrizzjoni li tista’ tiġi mħawwda magħha, it-trademark, l-isem jew l-iskrizzjoni għandu jkollhom immedjatament quddiemhom dan li ġej b’ittri prominenti ħafna: (a) id-deskrizzjoni tal-prodott, meta dak il-prodott ikollu karatteristiċi speċifikati fil-kolonni) ta’ l-Ewwel Skeda; (b) dikjarazzjoni tax-xorta eżatta tal-prodott, meta dak il-prodott ma jkollux karatteristiċi speċifikati fil-kolonni) ta’ l-Ewwel Skeda. 3.5 Id-deskrizzjoni u s-simboli ta’ identifikazzjoni mogħtija fl-Ewwel Skeda jistgħu jidhru fuq l-istess tikketta waħda. 4.1 Il-metodi stipulati fit-Tieni Skeda, u dawk il-metodi biss, għandhom jintużaw biex jivverifikaw li l-prodotti li jġibu deskrizzjonijiet u simboli ta’ identifikazzjoni għandhom il-karatteristiċi korrispondenti għalihom kif speċifikati fil-kolonni) ta’ l-Ewwel Skeda.